अमरावती: शिक्षकांचे निलंबन मागे घेण्यासाठी विद्यार्थिनी संपावर\nविदर्भ युथ वेल्फेयर सोसायटी द्वारा संचालित महिला कला, वाणिज्य महाविध्यालय चांदुर रेल्वेत व्हॅलेंटाईनडेच्या पूर्वसंध्येला प्रेम विवाह न करण्याची शपथ विद्यार्थ्यांना देण्यात आली होती. 

राष्ट्रीय सेवा योजनेच्या एका कार्यक्रमात प्रेमविवाह करणार नाही अशी शपथ विध्यार्थ्यांना दिली गेली होती. शपथ देण्याच्या बातमीवरून राज्यभरात गदारोळ झाला होता. शपथ देणाऱ्या प्राचार्यांसह दोन प्राध्यापकाची चौकशी लावण्यात आली. दरम्यान प्राचार्य आर हावरे, प्राध्यापक प्रदीप दंदे, कार्यक्रम अधिकारी प्राध्यापक व्ही. कापसे यांच्यावर निलंबनाची कारवाई करण्यात आली.दुसरीकडे प्राध्यापकांच्या निलंबनाविरोधात विद्यार्थ्यांनी महाविद्यालय परिसरातच आंदोलन सुरू करण्यात आलं. आम्ही शपथ स्वतःहून घेतली होती, देण्यात आली नव्हती असं विध्यार्थ्यांचं म्हणणं आहे. शिक्षकांनी शपथ आमच्यावर लादली नसल्याचं विध्यार्थ्यांचं म्हणणं आहे. निलंबनाची कारवाई विरोधात विद्यार्थांनी कॉलेजचं मुख्य द्वाराला कुलूप लावले. प्राध्यापकांच्या समर्थनार्थ विद्यार्थ्यांनी तासिकेवरही बहीष्कार घातला. 

अशा प्रकारची शपथ देणं अयोग्य असल्यामुळे शिक्षकांवरील कारवाई योग्य असल्याचं संस्थेच्या अध्यक्षांनी म्हटलं. "प्रेम विवाह न करण्याची शपथ शिक्षक देऊ शकत नाही. शपथ प्रकरणामुळे संस्थेची मोठी बदनामी झाली. संस्थेला पूर्वसूचना न देता प्राध्यापकांनी दिलेली शपथ योग्य नाही. या संपूर्ण प्रकरणावर आम्ही तीन प्राध्यापकांविरोधात  चौकशी लावली. दरम्यान संस्थेमार्फत त्यांच्यावर निलंबनाची कारवाई करण्यात आली. अजून आमची चौंकशी सुरू आहे. प्राध्यापकांनी माफीनामा जाहीर केला होता. प्रेम विवाह न करण्याची शपथ देण्याचं समर्थन होऊ शकत नाही त्यामुळं निलंबनाची कारवाई करण्यात आलेली आहे. संस्थेची पारदर्शक चौकशी सुरू आहे" असं  विदर्भ युथ वेल्फेयर सोसायटीचे अध्यक्ष डॉ. नितीन धांडे म्हणाले. 

याआधी काय घडलं होतं?  

चांदुर-रेल्वे येथील महिला महाविद्यालय रासेयो पथकाच्या टेंभुर्णी येथील निवासी विशेष शिबिरात (7 फेब्रुवारी ते 14 फेब्रुवारी) शिबिरार्थी विद्यार्थिनींना 'प्रेम व प्रेमविवाह न करण्याची' शपथ एका सत्रात देण्यात आली होती. त्यावर मीडिया व सोशल मीडियातून काही संमिश्र प्रतिक्रिया उमटल्या. 

त्या प्रतिक्रिया लक्षात घेता शिबिरात दिलेली शपथ ही उन्मादी प्रेमाच्या विरोधात होती. तसे प्रास्ताविक आम्ही केले होते असं कॉलेजने म्हटलं...\n\ntl;dr:
व्हॅलेंटाईन डे च्या पूर्वसंध्येला प्रेमविवाह न करण्याची शपथ देणाऱ्या चांदुर रेल्वे येथील एका महाविद्यालयातील प्राचार्य व दोन प्राध्यापकांना निलंबित करण्यात आले आहे. प्राध्यापकांवरील निलंबनाची कारवाई मागे घेण्यात यावी यासाठी विद्यार्थ्यांनी कॉलेजमध्येच आंदोलन सुरू केले.